|  |  |  |
| --- | --- | --- |
| Rīgā | Nr. | 2019. gada … |

**. §**

**Par informatīvo ziņojumu “Latvijas stratēģija klimatneitralitātes sasniegšanai līdz 2050. gadam”**

1. Pieņemt zināšanai un atbalstīt vīziju sasniegt klimatneitralitāti atbilstoši vides aizsardzības un reģionālās attīstības ministra iesniegtajam informatīvajam ziņojumam “Latvijas stratēģija klimatneitralitātes sasniegšanai līdz 2050. gadam” (turpmāk – Informatīvais ziņojums).

2. Noteikt Vides aizsardzības un reģionālās attīstības ministriju, Ekonomikas ministriju, Finanšu ministriju, Zemkopības ministriju, Satiksmes ministriju, Labklājības ministriju, Izglītības un zinātnes ministriju un Pārresorsu koordinācijas centru par atbildīgajām institūcijām Informatīvā ziņojuma ieviešanā.

3. Noteikt Vides aizsardzības un reģionālās attīstības ministriju par atbildīgo institūciju Informatīvā ziņojuma ieviešanas koordinēšanā.

4. Vides aizsardzības un reģionālās attīstības ministrijai, Ekonomikas ministrijai, Finanšu ministrijai, Satiksmes ministrijai, Zemkopības ministrijai, Izglītības un zinātnes ministrijai, Ārlietu ministrijai un Pārresoru koordinācijas centram, pārskatot un izstrādājot jaunus politikas plānošanas dokumentus, to skaitā Nacionālo enerģētikas un klimata plānu, pētījumus par nozaru attīstību, atbalsta instrumentus, Eiropas Savienības un citu fondu atbalsta instrumentus, valsts pētījumu programmas prioritāros zinātnes virzienus, ņemt vērā Infrmatīvajā ziņojumā norādītos mērķus, lai izmaksu efektīvā, integrētā un pārdomātā veidā veicinātu oglekļa mazietilpīgu attīstību Latvijā un tiekšanos uz klimatneitralitāti, ievērojot katras nozares prioritātes.

5. Vides aizsardzības un reģionālās attīstības ministrijai līdz 2029. gada 1. janvārim iesniegt Ministru kabinetā informatīvo ziņojumu par Informatīvā ziņojuma īstenošanas un rezultatīvo rādītāju sasniegšanas progresu, kā arī informāciju par nepieciešamajiem papildus soļiem, ja Latvijas stratēģijas klimatneitralitātes sasniegšanai līdz 2050. gadam īstenošana ir apdraudēta.

6. Vides aizsardzības un reģionālās attīstības ministrijai līdz 2019. gada 31. decembrim nodrošināt Informatīvā ziņojuma iesniegšanu Eiropas Komisijā.

Ministru prezidents Arturs Krišjānis Kariņš

Vides aizsardzības un reģionālās

attīstības ministrs Juris Pūce